29 September

29 September is die 272ste dag van die jaar in die Gregoriaanse kalender (273ste in skrikkeljare). Daar volg nog 93 dae.

 Gebeure 
duimnael|regs|90px|Pompeius die Grote.

 61 v.C. – In Rome vier Pompeius die Grote met ’n groot geskal sy triomf oor Mediterreense seerowers en die oorlog teen koning Mithridates VI van Pontus in Klein-Asië, asook sy 45ste verjaardag.
 440 – Pous Leo I volg Pous Sixtus III op.
 855 – Pous Benedictus III volg Pous Leo IV op.
 1179 – Teenpous Innocentius III word verkies.
 1227 – Pous Gregorius IX ekskommunikeer keiser Frederik II omdat hy talm om op kruistog te vertrek.
 1623 – Pous Urbanus VIII word gekroon deur kardinaal Alessandro d’Este.
 1652 – Die eerste groep blankes aan die Kaap bestyg Tafelberg met die Khoi-kaptein Herrie as gids.
 1747 – Pous Benedictus XIV verklaar Jerome Emilian salig.
 1761 – ’n Ekspedisie uit die Kaap steek die Oranjerivier oor.
 1829 – Die eerste polisiepatrollies vind in Londen plaas met die mag wat Sir Robert Peel se wetgewing tot stand gebring het.
 1850 – Pous Pius IX publiseer die bul Universalis Ecclesiae waarin die kerklike hiërargie in Engeland en Wallis herstel word.
 1858 – Die Kaapse goewerneur, sir George Grey, bewerkstellig op Aliwal-Noord vrede tussen opperhoof Moshoeshoe van die Basoeto en die Oranje-Vrystaat.
 1918 – Eerste Wêreldoorlog: die Geallieerdes deur die Hindenburg-linie.
 1923 – Brittanje begin Palestina regeer met ’n mandaat van die Volkebond.
 1944 – Tweede Wêreldoorlog: Sowjettroepe val Joego-Slawië binne.
 1954 – 12 Europese lande stig die Europese Organisasie vir Kernnavorsing, bekend as CERN.
 1967 – Die 106 lede van die Internasionale Monetêre Fonds stem in Rio de Janeiro eenparig ten gunste van die hervorming van die wêreld se monetêre stelsel.
 1968 – Die Spaanse tenoor Placido Domingo maak sy debuut aan die Metropolitan-operahuis in New York.
 1969 – ’n Aardskudding van 6,5 op die Richterskaal tref die Wes-Kaap, en nege mense sterf met Tulbagh wat die kwaaiste getref is.
 1978 – John Vorster, voormalige Eerste Minister van Suid-Afrika, word tot Staatspresident verkies – ’n amp wat hy agt maande beklee.
 1993 – Libië sê hy is nie gekant teen ’n hofsaak in Skotland vir die twee Libiërs wat daarvan beskuldig word dat hulle ’n bom aan boord van Pan Am vlug 103 laat ontplof het nie. Die vliegtuig het in 1988 bo die Skotse dorp Lockerbie ontplof.
 1997 – Agt partye vergader om ’n agenda op te stel vir vredesonderhandelinge in Noord-Ierland waar Unioniste en die IRL die eerste keer albei teenwoordig sal wees.

 Geboortes 
 1518 – Jacopo Tintoretto, Italiaanse skilder († 1594).
 1547 – Miguel de Cervantes, Spaanse skrywer († 1616).
 1571 – Caravaggio, Italiaanse kunstenaar († 1610).
 1743 – Kolonel Robert Jacob Gordon, soldaat, verkenner en stigter van die Suid-Afrikaanse merinobedryf († 1795).
 1789 – Peter Joseph Lenné, Pruisiese landskapargitek († 1866).
 1830 – Thomas Bain, Suid-Afrikaanse padingenieur en bergpasbouer († 1893).
 1832 – Joachim Oppenheim, rabbi van Toruń († 1891).
 1858 – Leopoldo Mugnone, Italiaanse dirigent van veral operamusiek († 1941).
 1881 – Jochem van Bruggen, Afrikaanse skrywer († 1957).
 1904 – Greer Garson, Engelse aktrise († 1996).
 1907 – Gene Autry, Amerikaanse akteur († 1998).
 1914 – D.J. Opperman, Afrikaanse digter en akademikus († 1985).
 1922 – Esther Brand, Suid-Afrikaanse atleet en Olimpiese gouemedaljewenner († 2015).
 1925 – Tjol Lategan, Springbokrugbyspeler († 2015).
 1933 – Samora Machel, president van Mosambiek en leier van FRELIMO († 1986).
 1935 – Jerry Lee Lewis, Amerikaanse rock ’n roll-sanger.
 1938 – Wim Kok, Nederlandse politikus († 2018).
 1939 – Larry Linville, Amerikaanse akteur († 2000).
 1943 – Lech Wałęsa, Poolse vakbondleier en ontvanger van die Nobelprys vir Vrede in 1983.
 1948 – Theo Jörgensmann, Duitse jazzmusikant.
 1951 – Michelle Bachelet, Chileense politikus en staatsvrou.
 1956 – Jonathan Jansen, Suid-Afrikaanse akademikus, voormalige rektor van die Universiteit van die Vrystaat.
 1956 – Sebastian Coe, Britse Olimpiese atleet.
 1961 – Julia Gillard, politikus en eerste minister van Australië tot 2013.
 1971 – Anthony Bishop, Suid-Afrikaanse akteur († 2019).
 1974 – James Lance, Engelse akteur.
 1994 – Nicholas Galitzine, Engelse akteur.

 Sterftes 
 235 – Pous Pontianus, die 18de pous van die Rooms-Katolieke Kerk (* onbekend).
 1808 – Paul Wranitzky, Morawiese komponis (* 1756).
 1893 – Thomas Bain, Suid-Afrikaanse padingenieur en bergpasbouer (* 1830).
 1902 – Émile Zola, 'n bekende Franse skrywer (* 1840).
 1987 – Henry Ford II, president van die Ford Motormaatskappy (* 1917).
 1999 – Gé Korsten, Suid-Afrikaanse sanger (* 1927).
 2012 – Hebe Camargo, Brasiliaanse aktrise, TV-aanbieder en sangeres (* 1929).
 2020 – Aster Berkhof, Vlaamse skrywer (* 1920).
 2025 – Nathi Mthethwa, Suid-Afrikaanse ANC-politikus en kabinetsminister (* 1967).

 Vakansies, vieringe en waarnemingsdae 

Kategorie:September